Coba ceritain soal Ngayau dalam bahasa melayu

Ngayau (turunan kata akar Proto-Austronesia *ŋayaw) atau kayau merupakan tradisi kaum Dayak Iban pada suatu masa dahulu. Kini, tradisi memburu kepala atau "ngayau" tidak lagi diamalkan dan telah diharamkan oleh kerajaan terutamanya pada zaman penjajahan lagi. Ramai pihak berpendapat atau berfahaman bahawa, "lelaki Iban yang berjaya memperolehi kepala dalam ekspedisi ngayau akan menjadi rebutan atau kegilaan ramai wanita". Hal ini kerana ia melambangkan keberanian dan satu jaminan dan kepercayaan bahawa lelaki tersebut mampu menjaga keselamatan wanita yang dikahwininya. Sebenarnya kenyataan itu tidak 100% tepat, malah masih boleh dipersoalkan. Dikatakan sedemikian kerana menurut cerita lisan masyarakat Iban di rumah-rumah panjang, selain orang bujang ada juga individu yang telah berkeluarga menyertai ekspedisi memburu kepala.

Oleh itu, paling tepat kalau dikatakan bahawa aktiviti ngayau dijalankan adalah untuk mendapat penghormatan pada mata masyarakat. Dalam erti kata lain, "ngayau" juga berperanan untuk menaikkan taraf sosial seseorang. Orang yang pernah memperolehi kepala dalam aktiviti ngayau yang disertainya akan digelar sebagai "Bujang Berani" serta dikaitkan dengan hal-hal sakti.

Ternyata bahawa masyarakat Iban tradisional tidak memandang ngayau sebagai perkara yang memudaratkan. Malah berdasarkan cerita lisan masyarakat Iban juga, ngayau sentiasa dikaitkan dengan bebagai-bagai unsur positif. Misalnya, ngayau sebagai lambang keberanian, simbol kelelakian, serta martabat sosial.